अन्य कुनै देशको आधिकारिक सवारी चालक अनुमतिपत्र (लाइसेन्स) बोकेका नेपाली नागरिकले कुनै लिखित वा ट्रायल नदिइकनै नेपाली लाइसेन्स पाउने व्यवस्था सवारी तथा यातायात व्यवस्था ऐनमा रहेछ । विदेशी लाइसेन्सलाई नेपालीमा बदल्ने प्रक्रियालाई नेपालीकरण भनिन्छ । यस कुराको सुइँको कतैबाट पाएपछि भर्खरै चालीस टेकेका एकजना सेवाग्राही खल्तीमा खाडी मुलुकको लाइसेन्स बोकेर काठमाडौंको एउटा यातायात कार्यालयमा बुझ्न गए ।
